CELEX: 32009R1092
Language: fi
Date: 2009-11-13
Title: Komission asetus (EY) N:o 1092/2009, annettu 13 päivänä marraskuuta 2009 , jäsenvaltioiden komissiolle raivauspalkkiohakemusten osalta ilmoittamien määrien yhtenäisen hyväksymisprosentin vahvistamisesta viinivuodeksi 2009/2010

14.11.2009   
            
            
               FI
            
            
               Euroopan unionin virallinen lehti
            
            
               L 299/8
            
         
      KOMISSION ASETUS (EY) N:o 1092/2009,
   annettu 13 päivänä marraskuuta 2009,
   jäsenvaltioiden komissiolle raivauspalkkiohakemusten osalta ilmoittamien määrien yhtenäisen hyväksymisprosentin vahvistamisesta viinivuodeksi 2009/2010
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 85 s artiklan 4 kohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Jäsenvaltioiden komissiolle asetuksen (EY) N:o 1234/2007 85 s artiklan 2 kohdan mukaisesti viimeistään 15 päivänä lokakuuta 2009 ilmoittamissa tukikelpoisissa hakemuksissa olevat määrät ylittävät mainitun asetuksen liitteessä X d raivauspalkkiojärjestelmälle viinivuodeksi 2009/2010 säädettyjen vuosittaisten määrärahojen enimmäismäärän, joka on 334 miljoonaa euroa. Sen vuoksi olisi vahvistettava ilmoitettuja määriä koskeva yhtenäinen hyväksymisprosentti.
            
         
               (2)
            
            
               Bulgarian, Tšekin ja Luxemburgin asetuksen (EY) N:o 1234/2007 85 s artiklan 2 kohdan mukaisesti ilmoittamat tukikelpoiset hakemukset koskevat alle 50 hehtaarin pinta-alaa; sen vuoksi ne jätetään yhtenäisen hyväksymisprosentin soveltamisalan ulkopuolelle viinialan yhteisestä markkinajärjestelystä annetun neuvoston asetuksen (EY) N:o 479/2008 soveltamista koskevista yksityiskohtaisista säännöistä tukiohjelmien, kolmansien maiden kanssa käytävän kaupan, tuotantokyvyn ja viinialan tarkastusten osalta 27 päivänä kesäkuuta 2008 annetun komission asetuksen (EY) N:o 555/2008 (2) 71 artiklan 3 kohdan mukaisesti.
            
         
               (3)
            
            
               Selkeyden vuoksi on aiheellista ilmoittaa myös raivauspalkkiojärjestelmän vuosittaisen talousarvion jakautuminen asianomaisten jäsenvaltioiden kesken.
            
         
               (4)
            
            
               Jäsenvaltioiden komissiolle raivauspalkkiohakemusten osalta ilmoittamien määrien yhtenäisen hyväksymisprosentin vahvistamisesta 12 päivänä marraskuuta 2008 annettu komission asetus (EY) N:o 1123/2008 (3) vanhentui viinivuoden 2008/2009 lopussa. Sen vuoksi se olisi kumottava.
            
         
               (5)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään komissiolle asetuksen (EY) N:o 1234/2007 85 s artiklan 2 kohdan mukaisesti ilmoitetut raivauspalkkiohakemukset 50,125 prosenttiin asti hakemuksissa olevista määristä.
   Asianomaisia jäsenvaltioita koskevat enimmäismäärärahat vahvistetaan tämän asetuksen liitteessä.
   2 artikla
   Kumotaan asetus (EY) N:o 1123/2008.
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan viinivuonna 2009/2010.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä marraskuuta 2009.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  EUVL L 170, 30.6.2008, s. 1.
   
      (3)  EUVL L 303, 14.11.2008, s. 5.
   
      LIITE
      
         Jäsenvaltioita koskevat raivauspalkkioiden enimmäismäärärahat viinivuodeksi 2009/2010
      
      
                  Jäsenvaltio
               
               
                  Raivauspalkkiojärjestelmän määrärahat (euroa)
               
            
                  Bulgaria
               
               
                  197 767
               
            
                  Tšekki
               
               
                  33 666
               
            
                  Saksa
               
               
                  492 541
               
            
                  Kreikka
               
               
                  4 469 560
               
            
                  Espanja
               
               
                  149 939 881
               
            
                  Ranska
               
               
                  48 343 219
               
            
                  Italia
               
               
                  101 615 367
               
            
                  Kypros
               
               
                  3 403 165
               
            
                  Luxemburg
               
               
                  6 146
               
            
                  Unkari
               
               
                  12 926 940
               
            
                  Malta
               
               
                  0
               
            
                  Itävalta
               
               
                  2 078 319
               
            
                  Portugali
               
               
                  7 953 097
               
            
                  Romania
               
               
                  1 208 903
               
            
                  Slovenia
               
               
                  362 533
               
            
                  Slovakia
               
               
                  968 896